DEĊIŻJONI TAL-KUNSILL
ta’ l-1 ta’ Jannar 2007
li tistabbilixxi l-ordni ta' l-eżerċizzju tal-Presidenza tal-Kunsill
(2007/5/KE, Euratom)
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari t-tieni paragrafu ta' l-Artikolu 203 tiegħu,
Wara li kkunsidra t-Trattat li jistabbilixxi l-Komunità Ewropea ta' l-Enerġija Atomika, u b'mod partikolari t-tieni paragrafu ta' l-Artikolu 116 tiegħu,
Wara li kkunsidra t-Trattat dwar l-Unjoni Ewropea, u b'mod partikolari l-Artikolu 28(1) u l-Artikolu 41(1) tiegħu,
billi:
(1)
Bid-Deċiżjoni 2005/902/KE, Euratom (1), il-Kunsill stabbilixxa l-ordni ta' l-eżerċizzju tal-Presidenza tal-Kunsill għall-Istati Membri ta' l-Unjoni Ewropea mid-data ta' l-1 ta' Jannar 2006,
(2)
Fl-1 ta' Mejju 2007 l-Unjoni Ewropea tikber b'żewġ Stati Membri ġodda,
(3)
Huwa għaldaqstant kunsiljabbli li tiġi prevista l-ordni ta' l-eżerċizzju tal-Presidenza tal-Kunsill, bl-inklużjoni ta' dawn l-Istati Membri l-ġodda u li tiġi adotta Deċiżjoni ġdida li tissostitwixxi d-Deċiżjoni 2005/902/KE, Euratom,
IDDEĊIEDA KIF ĠEJ:
Artikolu 1
1. L-ordni li fiha l-Istati Membri huma msejħa jeżerċitaw il-Presidenza tal-Kunsill mill-1 ta' Jannar 2007 'il quddiem hija stabbilita fl-Anness.
2. Il-Kunsill, li jaġixxi b'unanimità fuq proposta ta' l-Istati Membri konċernati, jista' jiddeċiedi li Stat Membru jeżerċita l-Presidenza matul perjodu divers minn dak li jirriżulta mill-ordni stabbilita fl-Anness.
Artikolu 2
Din id-Deċiżjoni għandha tibda jkollha effett fl-1 ta' Jannar 2007.
Id-Deċiżjoni 2005/902/KE, Euratom hija b'dan imħassra.
Artikolu 3
Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.
Magħmul fi Brussell, 1 ta’ Jannar 2007.